CELEX: 32003R0316
Language: hr
Date: 2003-02-19 00:00:00
Title: Uredba Komisije (EZ) br. 316/2003 od 19. veljače 2003. o trajnom odobrenju dodatka hrani za životinje i o privremenom odobrenju novog korištenja već odobrenog dodatka hrani za životinje  Tekst značajan za EGP

03/Sv. 032
            
            
               HR
            
            
               Službeni list Europske unije
            
            
               153
            
         32003R0316
   
               L 046/15
            
            
               SLUŽBENI LIST EUROPSKE UNIJE
            
            
               19.02.2003.
            
         
      UREDBA KOMISIJE (EZ) br. 316/2003
   od 19. veljače 2003.
   o trajnom odobrenju dodatka hrani za životinje i o privremenom odobrenju novog korištenja već odobrenog dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), kako je zadnje izmijenjena Direktivom Komisije 2003/7/EZ (2), a posebno njezine članke 3., 9.d i 9.e,
   budući da:
   
               (1)
            
            
               Članak 9.d stavak 1. Direktive 70/524/EEZ predviđa da se dodaci hrani za životinje iz dijela II. Priloga C toj Direktivi mogu odobriti bez vremenskog ograničenja ako su ispunjeni uvjeti iz članka 3. točke A.
            
         
               (2)
            
            
               Tvrtka za proizvodnju dostavila je nove podatke kao potporu zahtjevu za odobrenje bez vremenskog ograničenja pripravaka mikroorganizma navedenog u ovoj Uredbi.
            
         
               (3)
            
            
               Procjena zahtjeva za odobrenje podnesenog u vezi s tim pripravkom mikroorganizma pokazuje da su ispunjeni svi zahtijevani uvjeti za odobrenje kako predviđa Direktiva 70/524/EEZ.
            
         
               (4)
            
            
               Navedeni pripravak mikroorganizma može se stoga odobriti na neograničeno razdoblje.
            
         
               (5)
            
            
               Direktiva 70/524/EEZ predviđa da novo korištenje već odobrenog dodatka hrani za životinje zahtijeva odobrenje Zajednice.
            
         
               (6)
            
            
               Direktiva 70/524/EEZ predviđa da se može privremeno odobriti novi dodatak hrani za životinje za korištenje u hrani za životinje ili novo korištenje već odobrenog dodatka hrani za životinje, ako su ispunjeni uvjeti određeni u toj Direktivi i ako se može razumno pretpostaviti, s obzirom na dostupne rezultate, da pri korištenju u hranidbi životinja ima jedan od učinaka iz članka 2. točke (a) te Direktive. Takvo privremeno odobrenje može se izdati za razdoblje koje ne prelazi četiri godine u slučaju dodataka hrani za životinje iz dijela II. Priloga C toj Direktivi.
            
         
               (7)
            
            
               Tvrtka za proizvodnju dostavila je nove podatke kao potporu zahtjevu za produljenje odobrenja za pripravak enzima naveden u ovoj Uredbi.
            
         
               (8)
            
            
               Procjena zahtjeva za odobrenje podnesenog u vezi s novim korištenjem pripravka tog enzima pokazuje da su ispunjeni uvjeti za privremeno odobrenje predviđeni Direktivom 70/524/EEZ.
            
         
               (9)
            
            
               Taj pripravak enzima treba stoga privremeno odobriti za razdoblje od četiri godine.
            
         
               (10)
            
            
               Procjena zahtjeva pokazuje da je potrebno zahtijevati određene postupke kako bi se radnici zaštitili od izlaganja dodacima hrani za životinje navedenima u prilozima. Takvu zaštitu treba osigurati primjenom Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (3).
            
         
               (11)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Odobrava se korištenje pripravka koji pripada funkcionalnoj skupini „Mikroorganizmi”, određenog u Prilogu I. kao dodatka hrani za životinje u hranidbi životinja pod uvjetima određenim u navedenom Prilogu.
   Članak 2.
   Privremeno se odobrava korištenje pripravka koji pripada funkcionalnoj skupini „Enzimi”, određenog u Prilogu II. kao dodatka hrani za životinje u hranidbi životinja pod uvjetima određenima u navedenom Prilogu.
   Članak 3.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. ožujka 2003.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. veljače 2003.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 270, 14.12.1970., str. 1.
   
      (2)  SL L 22, 25.1.2003., str. 28.
   
      (3)  SL L 183, 29.6.1989., str. 1.
   PRILOG I.
   
      
                  Br. (ili EZ br.)
               
               
                  Dodatak hrani za životinje
               
               
                  Kemijska formula, opis
               
               
                  Vrsta ili kategorija životinja
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Trajanje odobrenja
               
            
                  CFU na kg potpune krmne smjese
               
            
                  „Mikroorganizmi
                  
               
            
                  E 1702
               
               
                  
                     Saccharomyces cerevisiae
                  
                  NCYC Sc 47
               
               
                  Pripravak od Saccharomyces cerevisiae koji sadrži najmanje 5 × 109 CFU/g dodatka hrani za životinje
               
               
                  Goveda za tov
               
               
                  —
               
               
                  4 × 109
                  
               
               
                  8 × 109
                  
               
               
                  U uputama za korištenje dodatka hrani za životinje i premiksa treba navesti temperaturu skladištenja, rok trajanja od datuma proizvodnje i stabilnost pri peletiranju.
                  U uputama za korištenje treba navesti:
                  
                     ‚Količina Saccharomyces cerevisiae u dnevnom obroku ne smije prelaziti 2,5 × 109 CFU na 100 kg tjelesne težine i 0,5 × 1010 CFU za svakih daljnjih 100 kg tjelesne težine.’
                  
               
               
                  Bez vremenskog ograničenja”
               
            
   PRILOG II.
   
      
                  Br. (ili EZ br.)
               
               
                  Dodatak hrani za životinje
               
               
                  Kemijska formula, opis
               
               
                  Vrsta ili kategorija životinja
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Trajanje odobrenja
               
            
                  Jedinice aktivnosti na kg potpune krmne smjese
               
            
                  „Enzimi
                  
               
            
                  24
               
               
                  Endo-1,4-beta-ksilanaza
                  EZ 3.2.1.8
                  Endo-1,3(4)-beta-glukanaza
                  
                               
                           
                           
                              EZ 3.2.1.6
                           
                        
               
                  Pripravak endo-1,4-beta-ksilanaze i endo-1,3(4)-beta-glukanaze, koju proizvodi Aspergillus niger (CNCM I-1517) najmanje aktivnosti:
                  
                               
                           
                           
                              28 000 QXU (1) /g
                           
                        
                               
                           
                           
                              140 000 QGU (2) /g
                           
                        
               
                  Pure za tov
               
               
                  —
               
               
                  280 QXU
                  1 400 QGU
               
               
                  840 QXU
                  4 200 QGU
               
               
                  
                              1.
                           
                           
                              U uputama za korištenje dodatka hrani za životinje i premiksa treba navesti temperaturu skladištenja, rok trajanja od datuma proizvodnje i stabilnost pri peletiranju.
                           
                        
                              2.
                           
                           
                              Preporučena doza po kg potpune krmne smjese:
                              
                                           
                                       
                                       
                                          560 QXU
                                       
                                    
                                           
                                       
                                       
                                          2 800 QGU
                                       
                                    
                        
                              3.
                           
                           
                              Za korištenje u krmnim smjesama koje su bogate neškrobnim polisaharidima (uglavnom arabinoksilani i beta-glukani), npr. koji sadrže više od 20 % pšenice i/ili ječma.
                           
                        
               
                  28.2.2007.
               
            
   
      (1)  1 QXU je količina enzima koja oslobađa 1 mikromol reduciranih šećera (ekvivalenti ksiloze) od ksilana zobi u minuti pri pH 5,1 i 50 °C.
   
      (2)  1 QGU je količina enzima koja oslobađa 1 mikromol reduciranih šećera (ekvivalenti glukoze) od beta glukana ječma u minuti pri pH 4,8 i 50 °C.”